Diari Oficial de la Generalitat Valenciana


Sumari del DOGV 4341, del 23-09-2002 (2002/9686)

ACORD de 22 de juliol de 2002, de la Comissió Territorial d'Urbanisme de Castelló, relatiu a la modificació puntual núm.14 del Pla General, relativa a creació reserva de sòl dotacional d'Alcalà de Xivert.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4341

Data del DOGV
:   23-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9686


Data del document
:   22-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcalà de Xivert
    * pla d'urbanisme

ACORD de 22 de juliol de 2002, de la Comissió Territorial d'Urbanisme de Castelló, relatiu a la modificació puntual núm.14 del Pla General, relativa a creació reserva de sòl dotacional d'Alcalà de Xivert. [2002/9686]
  
Vist l'expedient relatiu a la modificació puntual núm.14 del Pla General, relativa a creació reserva de sòl dotacional d'Alcalà de Xivert, i de conformitat amb els següents,
  
Antecedents
  
Primer
  
El ple de l'Ajuntament d'Alcalà de Xivert, en la sessió de 28 de novembre de 2001, va acordar sotmetre a informació al públic la modificació puntual núm. 14, la qual cosa es va portar a terme mitjançant anuncis publicats en el periòdic Levante de 12 de desembre de 2001 i en el Diari Oficial de la Generalitat Valenciana número 4.167, de 14 de gener de 2002. Transcorregut el període d'informació al públic, durant el qual no es van formular al·legacions, el ple de l'Ajuntament va aprovar provisionalment la modificació en la sessió de 10 d'abril de 2002.
  
Segon
  
El projecte consta de memòria i plànols.
  
Tercer
  
L'objecte de la modificació és la de crear sòl dotacional estructural per a la ubicació d'una base de bombers forestals, en una zona contigua al sòl urbà de forma que serà fàcil dotar-la dels servicis necessaris com a clavegueram, aigua potable, electricitat.
  
Els terrenys objecte de la modificació requalificats com E/SR dotació estructural de servicis urbans són de 7.160,63 m².
  
Quart
  
L'Ajuntament d'Alcalà de Xivert aporta entre la documentació que hi ha en l'expedient administratiu que s'adjunta a la modificació, informe emés en sentit favorable en data 11 de gener de 2002, per la Unitat de Carreteres a Castelló del Ministeri de Foment.
  
Fonaments de dret
  
Primer
  
La tramitació de la modificació ha sigut correcta, de conformitat amb el que establixen els articles 38 i següents de la Llei 6/1994, de 15 de novembre, Reguladora de l'Activitat Urbanística (en avant LRAU).
  
Segon
  
La documentació és suficient, als efectes del compliment del que establix l'article 27 de la LRAU.
  
Tercer
  
El projecte que s'examina té per objecte crear una zona qualificada d'E/SR dotació estructural de servicis urbans de 7.160,63 m², per a la ubicació d'una base de bombers forestals, en sòl classificat com a no urbanitzable PD, protecció d'infraestructures, i eliminar, així mateix, esta protecció.
  
La justificació de la modificació es troba en la necessitat que esta instal·lació s'ubique en terrenys que es troben ben comunicats amb les xàrcies d'infraestructures supramunicipals, bàsicament amb la CN-340, i al costat de sòl urbà, de forma que siga fàcil dotar-lo dels servicis urbanístics necessaris.
  
Per la seua banda, la requalificació d'estos terrenys com a sòl dotacional estructural, eliminant la seua especial protecció, troba la seua justificació en el propi document del Pla General exposat al públic, en el qual la zona objecte de la modificació es trobava qualificada com a sòl no urbanitzable RC-1 de règim comú general, que qualifica exclusivament com a PD (protecció del domini públic), d'acord amb la Llei 25/88 de Carreteres i el Reglament General de Carreteres que la desenvolupa, una franja de 50 metres des de l'aresta exterior de l'esplanació de la CN-340 en cada costat d'esta, amb motiu de respectar la seua servitud de protecció.
  
No obstant això, remesos al redactor del Pla General els plànols dels nous accessos d'Alcalà, llavors en construcció, per a incorporar-los al Pla, este els va incloure, i va requalificar com a sòl no urbanitzable d'especial protecció la zona objecte de la modificació fins al nuc d'accés al pont inferior, extralimitant-se de la zona dels 50 m de servitud de protecció prevista en la Llei de Carreteres.
  
Ara es respecta una banda de 50 m des de l'aresta exterior de l'esplanació de la carretera N-340 amb la qualificació de sòl no urbanitzable PD protecció de les infraestructures i domini públic, com existix en la resta de carretera.
  
Quart
  
Com es va dir anteriorment, l'Ajuntament d'Alcalà de Xivert aporta informe emés pel Ministeri de Foment en què informa favorablement sobre la modificació amb la següent prescripció: ?Una vegada hagen acabat les obres del projecte 39-CS-3260 €Construcció via de servici i camí agrícola paral·lel a la CN-340, eliminació accessos directes a la CN-340?, els vials que figuren en la UEA12 no tindran accés directe a la CN-340, tal com figura en l'informe d'esta Unitat de Carreteres al PGOU i per consegüent l'accés de la parcel·la de què s'informa que està contigua a la UE A. 12?.
  
A la vista de la citada prescripció i en nom a la seua efectiva consideració, l'Ajuntament haurà de considerar-la a l'hora de l'execució del planejament urbanístic.
  
Cinqué
  
Com a conclusió, s'ha de manifestar que la modificació no augmenta l'aprofitament lucratiu privat, ni desafecta sòl de destí públic, per la qual cosa no cal preveure les mesures compensatòries exigides per l'article 55.3 de la LRAU. De la mateixa manera, no es canvia la classificació de sòl, i es manté com a sòl no urbanitzable, ja que d'acord amb l'article 6.2.4 del PGOU, les dotacions estructurals constituïxen en si mateixes zones de qualificació urbanística, i queden classificades en la classe de sòl en què es troben.
  
Sisé
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a previ dictamen de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual número 14 del Pla General d'Ordenació Urbana d'Alcalà de Xivert.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.